CELEX: 32020R1825
Language: hu
Date: 2020-12-02 00:00:00
Title: A Bizottság (EU) 2020/1825 végrehajtási rendelete (2020. december 2.) az (EU) 2019/2072 végrehajtási rendelet 7. és 8. cikkének a bizonyos növényeknek, növényi termékeknek és egyéb anyagoknak az Unió területére történő behozatalára és az Unió területén belüli szállítására vonatkozó átmeneti intézkedések tekintetében történő módosításáról

2020.12.3.   
               
               
                  HU
               
               
                  Az Európai Unió Hivatalos Lapja
               
               
                  L 406/58
               
            
         A BIZOTTSÁG (EU) 2020/1825 VÉGREHAJTÁSI RENDELETE
         (2020. december 2.)
         az (EU) 2019/2072 végrehajtási rendelet 7. és 8. cikkének a bizonyos növényeknek, növényi termékeknek és egyéb anyagoknak az Unió területére történő behozatalára és az Unió területén belüli szállítására vonatkozó átmeneti intézkedések tekintetében történő módosításáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a növénykárosítókkal szembeni védekező intézkedésekről szóló, 2016. október 26-i (EU) 2016/2031 európai parlamenti és tanácsi rendeletre (1), és különösen annak 40. cikke (2) bekezdésére és 41. cikke (2) bekezdésére,
         mivel:
         
                     (1)
                  
                  
                     Az (EU) 2019/2072 bizottsági végrehajtási rendelet (2) 7. cikke az említett rendelet VI. mellékletével összefüggésben rendelkezik az uniós területre be nem hozható növényeknek, növényi termékeknek és egyéb anyagoknak, valamint a behozatali tilalom hatálya alá tartozó harmadik országoknak, harmadik országok csoportjainak vagy meghatározott területeinek az (EU) 2016/2031 rendelet 40. cikke (2) bekezdésében említett jegyzékéről.
                  
               
                     (2)
                  
                  
                     Az (EU) 2019/2072 végrehajtási rendelet 8. cikkének (1) bekezdése az említett rendelet VII. mellékletével összefüggésben rendelkezik a harmadik országokból származó növényeknek, növényi termékeknek és egyéb anyagoknak, valamint az Unió területére történő behozatalukra vonatkozó különleges előírásoknak az (EU) 2016/2031 rendelet 41. cikke (2) bekezdésében említett jegyzékéről.
                  
               
                     (3)
                  
                  
                     Ezen túlmenően az (EU) 2019/2072 végrehajtási rendelet 8. cikkének (2) bekezdése az említett rendelet VIII. mellékletével összefüggésben rendelkezik az uniós területről származó növényeknek, növényi termékeknek és egyéb anyagoknak, valamint az Unió területén belüli szállításukra vonatkozó különleges előírásoknak az (EU) 2016/2031 rendelet 41. cikke (2) bekezdésében említett jegyzékéről.
                  
               
                     (4)
                  
                  
                     Az (EU) 2019/2072 végrehajtási rendelet elfogadása óta egyértelművé vált, hogy bizonyos kivételes esetekben az (EU) 2016/2031 végrehajtási rendelet 28. cikkének (1) bekezdése, 30. cikkének (1) bekezdése, 40. cikkének (2) bekezdése, 41. cikkének és (2) bekezdése, 42. cikkének (3) bekezdése, 42. cikkének (4) bekezdése vagy 49. cikkének (1) bekezdése alapján – olyan konkrét növényegészségügyi kockázatok kezelése érdekében, amelyeket nem értékeltek kellőképpen – bizonyos növényeknek, növényi termékeknek vagy egyéb anyagoknak az Unió területére történő behozatalára vagy az Unió területén belüli szállítására vonatkozó átmeneti tilalmakat vagy különleges előírásokat meghatározó végrehajtási jogi aktusokat kell elfogadni. Ez lehetővé teszi az említett tilalmak vagy különleges előírások révén korlátozott növényegészségügyi kockázatok további értékelését növényegészségügyi helyzetük meghatározása érdekében.
                  
               
                     (5)
                  
                  
                     Ezért az (EU) 2019/2072 végrehajtási rendelet 7. és 8. cikkében rendelkezni kell arról, hogy a vonatkozó tilalmakat vagy különleges előírásokat az említett jogi aktusok sérelme nélkül kelljen alkalmazni.
                  
               
                     (6)
                  
                  
                     Az (EU) 2019/2072 végrehajtási rendeletet ezért ennek megfelelően módosítani kell.
                  
               
                     (7)
                  
                  
                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
                  
               ELFOGADTA EZT A RENDELETET:
         
            1. cikk
            Az (EU) 2019/2072 végrehajtási rendelet módosítása
            Az (EU) 2019/2072 végrehajtási rendelet a következőképpen módosul:
            
                        1.
                     
                     
                        A 7. cikk a következő albekezdéssel egészül ki:
                        „Az első bekezdés az (EU) 2016/2031 rendelet 40. cikkének (2) bekezdése, 42. cikkének (3) bekezdése vagy 49. cikkének (1) bekezdése alapján elfogadott, bizonyos növényeknek, növényi termékeknek és egyéb anyagoknak az Unió területére történő behozatalára vonatkozó, átmeneti jellegű tilalmakat meghatározó egyéb jogi aktusok sérelme nélkül alkalmazandó, amelyek célja bizonyos, még nem teljeskörűen értékelt növényegészségügyi kockázatok kezelése.”
                     
                  
                        2.
                     
                     
                        A 8. cikk a következőképpen módosul:
                        
                                    a)
                                 
                                 
                                    az (1) bekezdés a következő albekezdéssel egészül ki:
                                    „Az első albekezdés az (EU) 2016/2031 rendelet 41. cikkének (2) bekezdése, 42. cikkének (4) bekezdése vagy 49. cikkének (1) bekezdése alapján elfogadott, bizonyos növényeknek, növényi termékeknek és egyéb anyagoknak az Unió területére történő behozatalára vonatkozó, átmeneti jellegű különleges előírásokat meghatározó egyéb jogi aktusok sérelme nélkül alkalmazandó, amelyek célja bizonyos, még nem teljeskörűen értékelt növényegészségügyi kockázatok kezelése.”
                                 
                              
                                    b)
                                 
                                 
                                    a (2) bekezdés a következő albekezdéssel egészül ki:
                                    „Az első albekezdés az (EU) 2016/2031 rendelet 28. cikkének (1) bekezdése, 30. cikkének (1) bekezdése, 41. cikkének (2) bekezdése, 42. cikkének (4) bekezdése vagy 49. cikkének (1) bekezdése alapján elfogadott, bizonyos növényeknek, növényi termékeknek és egyéb anyagoknak az Unión területén belüli szállítására vonatkozó, átmeneti jellegű különleges előírásokat meghatározó egyéb jogi aktusok sérelme nélkül alkalmazandó, amelyek célja bizonyos, még nem teljeskörűen értékelt növényegészségügyi kockázatok kezelése.”
                                 
                              
                  
         
            2. cikk
            Hatálybalépés
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. december 2-án.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  Az Európai Parlament és a Tanács (EU) 2016/2031 rendelete (2016. október 26.) a növénykárosítókkal szembeni védekező intézkedésekről, a 228/2013/EU, a 652/2014/EU és az 1143/2014/EU európai parlamenti és tanácsi rendelet módosításáról, valamint a 69/464/EGK, a 74/647/EGK, a 93/85/EGK, a 98/57/EK, a 2000/29/EK, a 2006/91/EK és a 2007/33/EK tanácsi irányelv hatályon kívül helyezéséről (HL L 317., 2016.11.23., 4. o.).
         
            (2)  A Bizottság (EU) 2019/2072 végrehajtási rendelete (2019. november 28.) a növénykárosítókkal szembeni védekező intézkedésekről szóló (EU) 2016/2031 európai parlamenti és tanácsi rendelet egységes végrehajtási feltételeinek megállapításáról, valamint a 690/2008/EK bizottsági rendelet hatályon kívül helyezéséről és az (EU) 2018/2019 bizottsági végrehajtási rendelet módosításáról(HL L 319., 2019.12.10., 1. o.).